**ΣΥΜΒΑΣΗ**

**ΓΙΑ ΤΗΝ ΠΑΡΟΧΗ ΔΙΑΙΤΗΤΙΚΩΝ ΤΡΟΦΙΜΩΝ**

**ΠΟΥ ΠΡΟΟΡΙΖΟΝΤΑΙ ΓΙΑ ΕΙΔΙΚΟΥΣ ΙΑΤΡΙΚΟΥΣ ΣΚΟΠΟΥΣ**

*Αρ. Σύμβασης:*

Στο Μαρούσι Αττικής σήμερα την ......................... , οι συμβαλλόμενοι:

**Ι.** Το Νομικό Πρόσωπο Δημοσίου Δικαίου με την επωνυμία Εθνικός Οργανισμός Παροχών Υπηρεσιών Υγείας, που χάριν συντομίας θα αποκαλείται «**Ε.Ο.Π.Υ.Υ.**» και που εδρεύει στο Μαρούσι Αττικής (οδός Αποστ. Παύλου 12 - Τ.Κ.151 23) με Α.Φ.Μ. 997478553 και Δ.Ο.Υ Αμαρουσίου και εκπροσωπείται νόμιμα από τη Διοικήτρια αυτού **Θεανώ Καρποδίνη** (την υπ’ αριθμ. Γ4β/οικ:35978/21-06-2022 υπουργική απόφαση «Διορισμός Διοικήτριας στον Εθνικό Οργανισμό Παροχής Υπηρεσιών Υγείας» και το άρθρο 29 παρ.2β Ν.4931/2022). Νόμιμα εξουσιοδοτημένος για την υπογραφή της παρούσας σύμβασης είναι ο Προϊστάμενος της Διεύθυνσης Συμβάσεων σύμφωνα με την αρ. 550/765/22-04-2021 απόφαση του Δ.Σ. του Ε.Ο.Π.Υ.Υ. (Φ.Ε.Κ. 2005/τ.Β’/14-05-2021) περί της μεταβίβασης και ανάθεσης αρμοδιοτήτων του Διοικητικού Συμβουλίου προς τον Διοικητή, τους Προϊσταμένους Γενικών Διευθύνσεων και Διευθύνσεων του Ε.Ο.Π.Υ.Υ. σύμφωνα με τα άρθρα 20 και 22 του ν.3918/2011 (Α’ 31).

**ΙΙ.** Το Φυσικό Πρόσωπο / Νομικό Πρόσωπο (ΔΙΑΝΟΜΕΑΣ ή ΕΞΟΥΣΙΟΔΟΤΗΜΕΝΟΣ ΑΝΤΙΠΡΟΣΩΠΟΣ ή, και ΠΑΡΑΓΩΓΟΣ/ΕΙΣΑΓΩΓΕΑΣ) διαιτητικών τροφίμων που προορίζονται για ειδικούς ιατρικούς σκοπούς με την επωνυμία **.......** και το διακριτικό τίτλο **.......** που εδρεύει στο Νομό **.......**, Διεύθυνση **.......** με Α.Φ.Μ **.......** Δ.Ο.Υ **.......** *- (σε περίπτωση Νομικού Προσώπου:)* και της οποίας η σύσταση δημοσιεύθηκε στο ΦΕΚ **.......** και διοικείται νόμιμα, και εκπροσωπείται νομίμως από τον Διευθύνοντα Σύμβουλο, **.......** κάτοικο **.......** με Α.Φ.Μ. **.......** , ΔΟΥ **.......**, με Α.Δ.Τ **.......** - καλούμενη εφεξής «Προμηθευτής».

Οι ανωτέρω συμφώνησαν και συναποδέχτηκαν τα εξής:

**ΠΡΟΟΙΜΙΟ**

Ο Ε.Ο.Π.Υ.Υ. καλύπτει σε δικαιούχους, άμεσα και έμμεσα Δικαιούχους (εφεξής Δικαιούχους), σύμφωνα με τις διατάξεις του Ενιαίου Κανονισμού Παροχών Υγείας (εφεξής Ε.Κ.Π.Υ.), όπως εκάστοτε ισχύει, μεταξύ άλλων και διαιτητικά τρόφιμα (εφεξής «Σκευάσματα») που προορίζονται για ειδικούς ιατρικούς σκοπούς. Για τα Σκευάσματα αυτά ισχύουν οι προϋποθέσεις της υπ΄αρ. 3211/27.09.2000 ΚΥΑ εξαιρουμένης της παραγράφου 2 του άρθρου 6, η οποία καταργήθηκε, καθώς και οι προϋποθέσεις του Ενιαίου Κανονισμού Παροχών του ΕΟΠΥΥ, όπως εκάστοτε ισχύουν.

Ο *Προμηθευτής* παρέχει τα ανωτέρω Σκευάσματα σε *Δικαιούχους*, ώστε να παρίσταται ανάγκη ρύθμισης των σχέσεων μεταξύ του ΕΟΠΥΥ και του Προμηθευτή και να αποκτήσουν άμεσες έννομες σχέσεις και αμοιβαία δικαιώματα και υποχρεώσεις,

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η παρούσα σύμβαση έχει ως αντικείμενο τη ρύθμιση της διαδικασίας διάθεσης και παροχής Σκευασμάτων που προορίζονται για ειδικούς ιατρικούς σκοπούς στους Δικαιούχους από τον Προμηθευτή και του τρόπου αποζημίωσης της σχετικής δαπάνης, μετά την είσπραξη της συμμετοχής του Ασφαλισμένου, όπου αυτή προβλέπεται και σύμφωνα με τον Ενιαίο Κανονισμό Παροχών Υγείας (Ε.Κ.Π.Υ.) του Ε.Ο.Π.Υ.Υ., όπως αυτός ισχύει κάθε φορά. Η σύμβαση εντάσσεται στο ενιαίο σύστημα παροχής υπηρεσιών υγείας, που έχει ως σκοπό την πρόληψη, διατήρηση, προαγωγή, βελτίωση, αποκατάσταση και προστασία της υγείας των ασφαλισμένων. Ο «Προμηθευτής» συμβάλλεται με τον Ε.Ο.Π.Υ.Υ. δια της παρούσης σύμβασης αποκλειστικά για τη χορήγηση των Σκευασμάτων που προορίζονται για ειδικούς ιατρικούς σκοπούς.

**ΟΡΟΙ ΣΥΜΒΑΣΗΣ**

**Άρθρο 1**

Ο Προμηθευτής υποβάλει αίτημα ηλεκτρονικά στην διαδικτυακή πλατφόρμα του ΕΟΠΥΥ και οφείλει να καταθέτει (ή να υποβάλλει ηλεκτρονικά) τα κάτωθι έγγραφα, ως προϋπόθεση για τη σύναψη της παρούσης:

1. Υπεύθυνη Δήλωση ότι είναι Διανομέας ή Εξουσιοδοτημένος Αντιπρόσωπος του ...... Εισαγωγέα/Παραγωγού ή είναι Εισαγωγέας/Παραγωγός και Διανομέας,
2. Άδεια Λειτουργίας ή εγκεκριμένο καταστατικό της εταιρείας επικυρωμένο από την υπηρεσία ΓΕΜΗ του τμήματος Μητρώου του οικείου Επιμελητηρίου, απ΄όπου προκύπτει ότι επιτρέπεται η διάθεση και η εμπορία των συγκεκριμένων Σκευασμάτων από τον «Προμηθευτή»,
3. Τα δικαιολογητικά σύστασης και έναρξης λειτουργίας και αναλόγως με τη μορφή επιχείρησης που αντιπροσωπεύει,
4. Τα πιστοποιητικά διαπίστευσης και τους κωδικούς που έχουν διατεθεί από το **"νέο μητρώο ΕΚΑΠΤΥ"** (ηλεκτρονική πλατφόρμα διαπίστευσης και λήψης κωδικών-δύναται να αναζητηθούν ηλεκτρονικά) για τα εν λόγω αποζημιούμενα από τον ΕΟΠΥΥ Σκευασμάτων. Κατά τη διάρκεια της σύμβασης και εφόσον προκύψει νέο προϊόν το οποίο είναι αποζημιούμενο, προσκομίζει τα πιστοποιητικά διαπίστευσης με τους νέους κωδικούς ΕΚΑΠΤΥ.
5. Τα Σκευάσματα του *Προμηθευτή* να συνοδεύονται υποχρεωτικά από Υπεύθυνη Δήλωση του *Εισαγωγέα/Κατασκευαστή* με την οποία θα βεβαιώνει ότι τα Σκευάσματα του διατίθενται σύμφωνα με τις ενδείξεις τους, σε τρεις (3) χώρες τις Ε.Ε. και ποιές.
6. Ο Προμηθευτής να έχει προσκομίσει βεβαίωση από τον ΕΟΦ ότι έχει καταθέσει παράβολο (Έντυπο Γνωστοποίησης) όπως προβλέπεται από το ΦΕΚ 118 - Β/27-09-2000 καθώς και με τον Ν.4254/2014 άρθρο 6 παρ.2 περ,14 για τα τρόφιμα ειδικής διατροφής όπως αυτοί τροποποιήθηκαν και ισχύει.
7. Προκειμένου να διασφαλιστεί η καταλληλότητα των Σκευασμάτων για την κάλυψη των αναγκών των Δικαιούχων, η ασφάλειά τους και η ορθή χορήγηση, ο Προμηθευτής υποχρεούται να διαθέτει προϊόντα τα οποία έχουν πιστοποιηθεί από το νέο μητρώο ΕΚΑΠΤΥ και έχουν κατατεθεί από τον Εισαγωγέα/κατασκευαστή, για κάθε προϊόν που διαθέτει και για το οποίο αποζημιώνεται μέσω της παρούσας σύμβασης, τα ακόλουθα:

* Έγχρωμη φωτοτυπία της συσκευασίας και φωτογραφία του προϊόντος
* Την γνωστοποίηση των προϊόντων του στον Εθνικό Οργανισμό Φαρμάκων σύμφωνα με την υπ΄αρ. 3211/27.09.2000 ΚΥΑ όπως ισχύει.
* Το προϊόν θα φέρει την επισήμανση επί της συσκευασίας, στην οποία να φαίνεται η σκοπούμενη χρήση τα συστατικά, η περιεκτικότητα και οι πιθανοί περιορισμοί.
* Τα στοιχεία Καταλληλότητας για διατροφικό προορισμό, όπως απαιτούνται από τον ΕΟΦ.

1. Οι Πιστοποιήσεις για το Σύστημα Διαχείρισης Ποιότητας, από διαπιστευμένο φορέα, που ακολουθείται (ISO) του Κατασκευαστή.

Για όσα από τα ανωτέρω υποχρεωτικά έγγραφα, υπάρχει ημερομηνία ανανέωσης ή λήψης ισχύος, θα πρέπει να επαν-υποβάλλονται σύμφωνα με τα οριζόμενα κάθε φορά (πχ Έντυπο Γνωστοποίησης κτλ). Σε περιπτώσεις που διαπιστωθεί η μη υποβολή εγγράφου θα διακόπτεται η σύμβαση και το δικαίωμα εκτέλεσης γνωματεύσεων.

Να αναφερθεί, ότι σύμφωνα με το άρθρο 6 του Ν.2251/94 (Προστασία του Καταναλωτή), ο παραγωγός ευθύνεται για κάθε ζημιά που οφείλεται σε ελάττωμα των προϊόντων του. Στη έννοια του παραγωγού εκτός από τον Κατασκευαστή συμπεριλαμβάνονται όσοι συμμετείχαν στην προώθηση του προϊόντος μέχρι τον καταναλωτή (εισαγωγέας, έμπορος, χονδρικής-λιανικής), σχετική Υπ. Απόφαση Ζ1659/2002 (Κοινοτική οδηγία 85/374/ΕΟΚ).

Επιπρόσθετα θα πρέπει οι νόμιμοι εκπρόσωποι ασκούντες διοίκηση, να μην έχουν αμετάκλητες καταδικαστικές αποφάσεις σύμφωνα με τα άρθρα 68 και 153 του Ν.4281/2014, να μην τους έχει επιβληθεί οποιαδήποτε ποινή για οικονομικά εγκλήματα, και να μην τους έχει επιβληθεί ποινή από τον Ε.Ο.Π.Υ.Υ. ή τους ενταχθέντες σε αυτόν φορείς κοινωνικής ασφάλισης.

Επιπρόσθετα θα πρέπει να υποβάλλεται Υ.Δ. στην οποία ο Νόμιμος Εκπρόσωπος του Προμηθευτή θα δηλώνει:

α/ Δεν έχει εκδοθεί εις βάρος του αμετάκλητη καταδικαστική απόφαση, που περιέρχεται σε γνώση του Ε.Ο.Π.Υ.Υ.. με οποιοδήποτε τρόπο και αφορά τα παρακάτω αδικήματα, ήτοι: i) συμμετοχή σε εγκληματική οργάνωση, ii) δωροδοκία, iii) απάτη, iν) νομιμοποίηση εσόδων από παράνομες δραστηριότητες,

β/ Ο Προμηθευτής δεν τελεί υπό πτώχευση, εκκαθάριση ή αναγκαστική διαχείριση, ή σε οποιαδήποτε ανάλογη κατάσταση που προβλέπεται από τις διατάξεις της ελληνικής νομοθεσίας,

γ/ δεν κινήθηκε εναντίον του Προμηθευτή διαδικασία κήρυξης σε πτώχευση, εκκαθάριση, ή έκδοσης απόφασης αναγκαστικής διαχείρισης ή οποιαδήποτε άλλη ανάλογη διαδικασία προβλεπόμενη από την κείμενη νομοθεσία

δ/ ο Προμηθευτής δεν καταδικάσθηκε με τελεσίδικη δικαστική απόφαση για αδίκημα που αφορά την επαγγελματική διαγωγή του

ε/ ο Προμηθευτής δεν έχει διαπράξει συναφές με το αντικείμενο της σύμβασης επαγγελματικό παράπτωμα, που μπορεί να διαπιστωθεί με οποιοδήποτε μέσο από τον Ε.Ο.Π.Υ.Υ.

στ/ ο Προμηθευτής έχει εκπληρώσει τις υποχρεώσεις του όσον αφορά την καταβολή των εισφορών κοινωνικής ασφάλισης σύμφωνα με τη ελληνική νομοθεσία και έχει εκπληρώσει τις υποχρεώσεις του τις σχετικές με την πληρωμή των φόρων και τελών σύμφωνα με την ελληνική νομοθεσία ή την νομοθεσία της χώρας του,

ζ/ ο Προμηθευτής δεν έχει κηρυχθεί έκπτωτος από σύμβαση προμηθειών ή υπηρεσιών του δημοσίου

η/ ο Προμηθευτής δεν έχει τιμωρηθεί με αποκλεισμό από διαγωνισμούς προμηθειών ή υπηρεσιών του δημοσίου τομέα.

**Άρθρο 2 - Υποχρεώσεις Προμηθευτή**

1. Τα δύο συμβαλλόμενα μέρη αποδέχονται ότι βασική προϋπόθεση της καλής εκτέλεσης της σύμβασης είναι η διασφάλιση ότι ο Προμηθευτής παρέχει στους δικαιούχους του Ε.Ο.Π.Υ.Υ. Σκευάσματα τα οποία πληρούν τις προϋποθέσεις της κείμενης νομοθεσίας.
2. Ο Προμηθευτής οφείλει να δηλώσει ηλεκτρονικά, όταν αυτό του ζητηθεί, την εμπορική σχέση με τον Εισαγωγέα/Κατασκευαστή των Σκευασμάτων που παρέχει στα πλαίσια της παρούσης, στην ηλεκτρονική πλατφόρμα που θα του υποδειχθεί από τον ΕΟΠΥΥ. Επιπρόσθετα ο Προμηθευτής οφείλει να δηλώνει/αποδέχεται ηλεκτρονικά τους κωδικούς barcode κάθε φορά που θα του γίνεται διάθεση από τον Εισαγωγέα/Κατασκευαστή.
3. Ο Προμηθευτής όταν κληθεί από τις αρμόδιες υπηρεσίες του Ε.Ο.Π.Υ.Υ., υποχρεούται να παρέχει εγγράφως ή προφορικώς στοιχεία ή διευκρινίσεις, που έχουν σχέση με τα προϊόντα που παρείχε προς τους δικαιούχους του Οργανισμού. Η προθεσμία για την παροχή των στοιχείων ή/και διευκρινήσεων ορίζεται σε δέκα εργάσιμες ημέρες από την ημερομηνία ειδοποίησης του Προμηθευτή.
4. Ο Προμηθευτής δια της υπογραφής και επαγγελματικής σφραγίδας του, υποχρεούται να βεβαιώνει, με τη συμπλήρωση Υπεύθυνης Δήλωσης, τη λίστα των Σκευασμάτων που διαθέτει, επισυνάπτοντας τους σχετικούς κωδικούς και τις τιμές διάθεσής τους.
5. Ο Προμηθευτής όταν κληθεί από τις αρμόδιες υπηρεσίες του Ε.Ο.Π.Υ.Υ., υποχρεούται να παρέχει εγγράφως ή προφορικώς οποιαδήποτε στοιχεία ή διευκρινίσεις, που έχουν σχέση με τα Σκευάσματα που παρείχε προς τους δικαιούχους του Οργανισμού. Η προθεσμία για την παροχή των στοιχείων ή/και διευκρινήσεων ορίζεται σε πέντε εργάσιμες ημέρες από την ημερομηνία ειδοποίησης του Προμηθευτή.
6. Ο Προμηθευτής υποχρεούται να τηρεί αρχείο των παρεχόμενων στους δικαιούχους του Ε.Ο.Π.Υ.Υ. Σκευασμάτων ειδικής διατροφής, το οποίο θα προκύπτει από ¨μητρώο¨ στο οποίο θα καταχωρεί στοιχεία, σύμφωνα με τις προδιαγραφές που θα καθορίζονται από τον ΕΟΠΥΥ. Το ως άνω αρχείο διατηρείται για 10 έτη και βρίσκεται πάντοτε στη διάθεση των αρμόδιων Οργάνων του Ε.Ο.Π.Υ.Υ., όποτε κι αν ζητηθεί.
7. O Προμηθευτής οφείλει να γνωστοποιήσει αμέσως κι εγγράφως στον Ε.Ο.Π.Υ.Υ. οποιαδήποτε μεταβολή στη διεύθυνση της έδρας του. Ο Προμηθευτής υποχρεούται με την υπογραφή της παρούσας σύμβασης να γνωστοποιήσει εγγράφως στον ΕΟΠΥΥ, τα στοιχεία του νομίμως εξουσιοδοτημένου προσώπου/προσώπων με τα οποία θα συνεργάζονται τα αρμόδια όργανα - υπηρεσίες του Οργανισμού για την εκτέλεση των όρων της σύμβασης.
8. Τα προϊόντα που αποζημιώνονται στον Προμηθευτή θα πρέπει υποχρεωτικώς να συμμορφώνονται πλήρως στις διατάξεις και στο νομικό πλαίσιο που διέπει τη διακίνηση των Σκευασμάτων αυτών, όπως αυτό εκάστοτε ισχύει.
9. Ο Προμηθευτής οφείλει να έχει αναρτημένο σε εμφανές σημείο το σήμα του ΕΟΠΥΥ, όπως αυτό θα του δοθεί από τον Οργανισμό, με την ένδειξη: "*Συμβεβλημένος με τον ΕΟΠΥΥ*".
10. Επί του προϊόντος (συσκευασία) υποχρεωτικά θα αναγράφονται:
11. το όνομα ή η εμπορική επωνυμία και η διεύθυνση του κατασκευαστή. Επιπλέον το όνομα και τη διεύθυνση του εξουσιοδοτημένου αντιπροσώπου του, σε περίπτωση που ο κατασκευαστής δεν έχει έδρα στην Ευρωπαϊκή Κοινότητα (στα Ελληνικά ή στα Λατινικά),
12. τον κωδικό της παρτίδας, του οποίου προηγείται η λέξη «ΠΑΡΤΙΔΑ» (ή LOT) ή ο αριθμός σειράς,
13. την ένδειξη της οριακής ημερομηνίας ασφαλούς χρήσης εκφραζόμενης κατ΄ ελάχιστον σε έτος και μήνα,
14. οι υποχρεωτικές πληροφορίες των οποίων προηγείται η ένδειξη «Προσοχή» ή κάτι ανάλογο (στα Ελληνικά),
15. η ένδειξη: «Για τη διαιτητική αγωγή….» όπου το κενό είναι συμπληρωμένο με τις ασθένειες, διαταραχές ή παθολογικές καταστάσεις για τις οποίες προορίζεται το προϊόν (στα Ελληνικά),
16. η ένδειξη σχετικά με τις κατάλληλες προφυλάξεις, οι αντενδείξεις (στα Ελληνικά),
17. η περιγραφή των ιδιοτήτων ή/και χαρακτηριστικά που καθιστούν το προϊόν ωφέλιμο (στα Ελληνικά),
18. κατά περίπτωση προειδοποίηση σύμφωνα με την οποία το προϊόν δεν προορίζεται για παρεντερική χρήση (στα Ελληνικά),
19. οι οδηγίες για τη σωστή παρασκευή, χρήση και αποθήκευση του προϊόντος μετά το άνοιγμα κατά περίπτωση (στα Ελληνικά).

**Απαγορεύσεις**

1. Απαγορεύεται στον Προμηθευτή να κατευθύνει με οποιοδήποτε τρόπο τους Δικαιούχους του ΕΟΠΥΥ σε συγκεκριμένους ιατρούς για τη συνταγογράφηση των ηλεκτρονικών γνωματεύσεων των Σκευασμάτων.
2. Ο Προμηθευτής απαγορεύεται να εκτελέσει γνωμάτευση ισχύος μεγαλύτερης από την αναγραφόμενη σε αυτή, ή γνωμάτευση μετά την πάροδο ενός έτους από την έκδοσή της, ή όπως αλλιώς ορίζεται από τον ΕΚΠΥ ή αποφάσεις του Οργανισμού.
3. Απαγορεύεται αυστηρά η αντικατάσταση των Σκευασμάτων, που αναγράφονται στη γνωμάτευση, με διαφορετικά προϊόντα, καθώς και η εξαργύρωση της συνταγής.
4. Σε περίπτωση εκτέλεσης γνωμάτευσης κατά παράβαση των απαγορεύσεων που τίθενται ανωτέρω, o Προμηθευτής δεν δικαιούται οποιοδήποτε ποσό από τον ΕΟΠΥΥ, για τις εκτελέσεις αυτές, τούτο δε με την επιφύλαξη κάθε άλλης που προβλέπεται από τη σύμβαση αυτή ή τη νομοθεσία.
5. Ο ΕΟΠΥΥ έχει το δικαίωμα να ενεργεί έλεγχο στον Προμηθευτή σχετικά με τη τήρηση της παρούσας σύμβασης και της σχετικής νομοθεσίας, με τα εντεταλμένα όργανα του. Στην ανωτέρω περίπτωση θα του επιβάλλονται οι ανάλογες κυρώσεις.

**Άρθρο 3 - Δικαιούχοι του Προϊόντων**

Οι Δικαιούχοι των Σκευασμάτων που προορίζονται για ειδικούς ιατρικούς σκοπούς τους οποίους αφορά η παρούσα σύμβαση, είναι οι άμεσα Δικαιούχοι των Κλάδων Υγείας των ασφαλιστικών οργανισμών, που εντάσσονται στον ΕΟΠΥΥ, σύμφωνα με τις διατάξεις του Ν. 3918/2011 (ΦΕΚ Α΄31) και όπως αυτός έχει τροποποιηθεί και ισχύει, καθώς και μέλη της οικογένειάς τους (έμμεσα Δικαιούχοι). Ως μέλη της οικογένειας ορίζονται τα πρόσωπα που απαριθμούνται στο άρθρο 3 του Κανονισμού και στις επιμέρους διατάξεις των Κανονισμών των Κλάδων ή Τομέων υγείας των φορέων κοινωνικής ασφάλισης, καθώς και του Οργανισμού Περίθαλψης Ασφαλισμένων του Δημοσίου, που εντάχθηκαν στον ΕΟΠΥΥ. Στους Δικαιούχους εκδίδεται Γνωμάτευση όπως ορίζεται στον ισχύοντα ΕΚΠΥ.

**Άρθρο 4 – Χορήγηση Σκευασμάτων από τον Προμηθευτή**

1. Ο Προμηθευτής χορηγεί στους Δικαιούχους όλα τα εγκεκριμένα Σκευάσματα, των οποίων η δαπάνη καλύπτεται σύμφωνα με τις διατάξεις του ΕΚΠΥ, όπως αυτές εκάστοτε ισχύουν και τα οποία αναγράφονται στις προσκομιζόμενες από τους Δικαιούχους γνωματεύσεις.

2. Η υποχρέωση αυτή του Προμηθευτή εκτείνεται μόνον στις εργάσιμες ημέρες και ώρες, κατά τις οποίες έχει κατά νόμο ανοικτά τα γραφεία και τις αποθήκες του.

3. Ο Προμηθευτής είναι υποχρεωμένος να χορηγεί τα Σκευάσματα μόνον σε Δικαιούχους που έχουν ασφαλιστική ικανότητα (ή Απεσταλμένους αυτών Ορισμένα Πρόσωπα). Η ασφαλιστική ικανότητα προκύπτει από ηλεκτρονικό έλεγχο μέσω του ΑΜΚΑ ή/και από το βιβλιάριο εφόσον η γνωμάτευση δεν είναι ηλεκτρονική.

4. Ο Προμηθευτής ελέγχει, πριν την εκτέλεση της γνωμάτευσης τα παρακάτω στοιχεία:

α) Αν έχει τεθεί Α.Μ. ΤΣΑΥ, ο ΑΜΚΑ του Ιατρού, όπως επίσης και η υπογραφή γιατρού, ή αν έχει τεθεί Σφραγίδα Νοσοκομείου όπως προβλέπεται από την κείμενη νομοθεσία, β) Στοιχεία Ασφαλισμένου

**Άρθρο 5 – Οικονομικοί Όροι**

Ο Προμηθευτής πρέπει να φροντίζει ώστε η διάθεση και η ποιότητα των προϊόντων του να είναι σύμφωνη με τους όρους της παρούσας σύμβασης. Η απόδοση των δαπανών γίνεται σύμφωνα με την εκάστοτε ισχύουσα νομοθεσία.

1. Ο Προμηθευτής προκειμένου να αποζημιωθεί πρέπει να εκδίδει το νόμιμο παραστατικό στοιχείο (τιμολόγιο) στα οποία περιλαμβάνεται η αξία των Σκευασμάτων και η ποσότητά τους.
2. Ο Προμηθευτής οφείλει να τηρεί αρχείο με τα Δελτία Αποστολής των Σκευασμάτων προς τους Δικαιούχους, σε αντιστοιχία με τις εκτελέσεις των γνωματεύσεων του δικαιούχου, τα οποία πρέπει να είναι διαθέσιμα σε πιθανό έλεγχο από τον ΕΟΠΥΥ.
3. Το τιμολόγιο θα εκδίδεται ανά μήνα και θα συνοδεύεται τουλάχιστον από:

* την αντίστοιχη ηλεκτρονική ιατρική γνωμάτευση υπογεγραμμένη από τον ιατρό που την εξέδωσε καθώς και τον ελεγκτή ιατρό, όπου απαιτείται (*στην περίπτωση που εφαρμοστεί ηλεκτρονική έγκριση, η υπογραφή του ελεγκτή δύναται να τίθεται και στην εκτέλεση*),
* η εκτέλεση της γνωμάτευσης, η οποία εκδίδεται από το πληροφοριακό σύστημα του ΕΟΠΥΥ (e-dapy) και στην οποία θα υπάρχει πεδίο το οποίο θα ενέχει θέση Υπεύθυνης Δήλωσης ότι παρελήφθησαν τα συγκεκριμένα προϊόντα θα υπογράφεται από τον ίδιο τον Δικαιούχο ή από συγγενικό ή άλλο πρόσωπο το οποίο έχει συμπληρώσει και επισυνάψει το ειδικό έντυπο στοιχείων (εν είδει *εξουσιοδότησης)* για λογαριασμό του δικαιούχου (σε περίπτωση αδυναμίας παραλαβής λόγω οποιασδήποτε αιτίας). Στις περιπτώσεις αποστολής με ταχυμεταφορά δύναται να επισυνάπτεται και το Αρχείο Παράδοσης Υλικών από την Εταιρία Ταχυμεταφορών.
* Εκτυπωμένη λίστα, όπως θα εκτυπώνεται από το e-dapy, με τους μοναδικούς αριθμούς (barcodes - άυλης ταινίας γνησιότητας) ταυτοποιημένους με τον ΑΜΚΑ του δικαιούχου.

1. Σε περίπτωση που διαπιστωθεί με οποιονδήποτε τρόπο από τον ΕΟΠΥΥ ότι η Εκτέλεση Γνωμάτευσης δεν έγινε στον πραγματικό δικαιούχο και υπάρχει παραπλάνηση του Οργανισμού, τότε αφενός ο Οργανισμός θα αναζητήσει το σύνολο της δαπάνης που έχει αποδοθεί στον Προμηθευτή για τον δικαιούχο, αφετέρου θα επιβληθούν οι νόμιμες κυρώσεις στον Προμηθευτή και έχει δικαίωμα να καταγγείλει τη σύμβαση.
2. Σε περίπτωση που διαπιστωθεί με οποιονδήποτε τρόπο, ότι σε ΑΜΚΑ δικαιούχου του ΕΟΠΥΥ χρεώθηκαν πλεονάζοντα Σκευάσματα με βάση τον ΕΚΠΥ ή/και τις σχετικές αποφάσεις των αρμοδίων οργάνων του ΕΟΠΥΥ, είτε από εκείνα που παρέλαβε πραγματικά, τότε αφενός ο Οργανισμός θα αναζητήσει το σύνολο της δαπάνης που έχει αποδοθεί στον Προμηθευτή για τον δικαιούχο, αφετέρου θα επιβληθούν οι νόμιμες κυρώσεις στον Προμηθευτή.
3. Σε περίπτωση που απαιτούνται επιπλέον ποσότητες από τις ορισθείσες από τον ΕΟΠΥΥ ως μέγιστες, θα πρέπει να προσκομίζεται απαραίτητα αιτιολογημένη γνωμάτευση του θεράποντος ιατρού, όπου θα αναφέρεται η ανάγκη για την πρόσθετη αιτούμενη ποσότητα, καθώς και εγκριτική απόφαση είτε των αρμοδίων Υγειονομικών Επιτροπών του ΕΟΠΥΥ είτε του ΑΥΣ.
4. Οι τιμές των προϊόντων στις οποίες περιλαμβάνεται ο ΦΠΑ, διαμορφώνονται σύμφωνα με τα όσα ορίζονται στον Ν.4447/2016 και τις αποφάσεις των αρμοδίων οργάνων του ΕΟΠΥΥ (ΔΣ ΕΟΠΥΥ).
5. Ο Προμηθευτής δικαιούται, για εμπορικούς λόγους, να πωλήσει σε τιμή χαμηλότερη από την αναγραφόμενη είτε στο Παρατηρητήριο Τιμών είτε στις σχετικές αποφάσεις των αρμοδίων οργάνων του ΕΟΠΥΥ και συνεπώς εισπράττει την αναλογική συμμετοχή του Δικαιούχου, με βάση την τιμή χρέωσης. Στην περίπτωση αυτή η νέα τιμή ανακοινώνεται εμπιστευτικά στον ΕΟΠΥΥ και δηλώνεται στο πληροφορικό σύστημα του οργανισμού (e-dapy).
6. Ο Προμηθευτής εισπράττει από τον Δικαιούχο τη νόμιμη συμμετοχή του επί της δαπάνης των Σκευασμάτων, σύμφωνα με την αναφορά που γίνεται στη γνωμάτευση, εφόσον προβλέπεται. Έχουν επίσης εφαρμογή οι διατάξεις του Κανονισμού για την εξαίρεση από τη συμμετοχή, όπως προβλέπει η γνωμάτευση ή ο ΕΚΠΥ.
7. Ο Προμηθευτής για την είσπραξη των ποσών αποζημίωσης της αξίας των χορηγούμενων ειδών μετά τη συμμετοχή του ασφαλισμένου (όπου εφαρμόζεται τέτοια, πχ Συμπληρώματα Διατροφής), υποβάλλει ηλεκτρονικά το σύνολο των δαπανών, μέσω της ηλεκτρονικής εφαρμογής του ΕΟΠΥΥ και αποστέλλει το φυσικό αρχείο (τιμολόγιο συνοδευόμενα από τα προβλεπόμενα στην παρούσα σύμβαση και τις σχετικές εγκυκλίους δικαιολογητικά), εντός του πρώτου εικοσαημέρου του επόμενου μήνα από την διάθεση των Προϊόντων. Το φυσικό αρχείο αποστέλλεται στο Κέντρο Διαλογής και Εκκαθάρισης του ΕΟΠΥΥ, με έξοδα των Προμηθευτών, εντός φακέλου ή χαρτοκιβωτίου στο οποίο επικολλάται εξωτερικά ειδικό έντυπο που εκτυπώνεται μετά την ολοκλήρωση της υποβολής από το e-ΔΑΠΥ, με κάθε υποβολή λογαριασμών του μήνα. Τα παραστατικά των υποβολών θα πρέπει να είναι τοποθετημένα εντός του φακέλου ή της κούτας με ημερολογιακή σειρά..
8. Φόροι (πλην του Φ.Π.Α. που βαρύνει τον ΕΟΠΥΥ), τέλη και επιβαρύνσεις που τυχόν προκύψουν κατά την εφαρμογή της συμβάσεως βαρύνουν τον Προμηθευτή.
9. Η εκκαθάριση των υποβαλλόμενων δαπανών, θα γίνεται σύμφωνα με τα όσα ορίζονται στο Ν.4368/2016, άρθρο 90.
10. Η εξόφληση των λογαριασμών από τον ΕΟΠΥΥ θα γίνεται εντός προθεσμίας ενενήντα (90) ημερών από την παραλαβή των υποβολών.

Ο διοικητικός υπεύθυνος του Προμηθευτή υποχρεούται να βεβαιώνει με την υπογραφή και σφραγίδα του, την ακρίβεια και τη γνησιότητα των στοιχείων των συγκεντρωτικών μηνιαίων καταστάσεων χρέωσης του Ε.Ο.Π.Υ.Υ., οι οποίες συνοδεύονται από τα απαραίτητα δικαιολογητικά και φέρουν τη σφραγίδα του Προμηθευτή.

Η μη τήρηση των ανωτέρω συνεπάγεται την μη απόδοση της αντίστοιχης αποζημίωσης από τον Ε.Ο.Π.Υ.Υ.

**Άρθρο 6 – Ισχύς της Σύμβασης**

Η ισχύς της παρούσας Σύμβασης ορίζεται για ένα (1) έτος με δυνατότητα αυτοδίκαιης παράτασής για ένα (1) έτος ακόμη, εφόσον δεν υπάρξει καταγγελία της από το ένα ή το άλλο συμβαλλόμενο μέρος.

Αρχίζει σήμερα …………………… και λήγει στις ………………… .

**Άρθρο 7 – Λοιποί Όροι**

*7.1 Εμπιστευτικότητα – Προστασία δεδομένων προσωπικού χαρακτήρα*

Ο Προμηθευτής έχει υποχρέωση εχεμύθειας και τηρεί απολύτως εμπιστευτικό κάθε στοιχείο που περιέρχεται σε γνώση των νομίμων εκπροσώπων, του προσωπικού του και κάθε είδους συνεργατών κλπ, κατά την εκτέλεση της παρούσας σύμβασης. Κοινοποιεί δε προς τον ΕΟΠΥΥ μόνον τα στοιχεία που είναι απαραίτητα για την εκτέλεση της σύμβασης.

Ο Προμηθευτής προβαίνει σε όλες τις κατά νόμο γνωστοποιήσεις και λαμβάνει όλες τις απαιτούμενες άδειες για την επεξεργασία δεδομένων προσωπικού χαρακτήρα ή ευαίσθητων δεδομένων από την Αρχή Προστασίας Δεδομένων Προσωπικού Χαρακτήρα.

*7.2 Διασφάλιση ποιότητας – Έλεγχος κυκλοφορίας – Πολιτική Ορθής Χρήσης*

1. Ο Προμηθευτής αποδέχεται να παρέχει Σκευάσματα υψηλής ποιότητας στους δικαιούχους του Ε.Ο.Π.Υ.Υ., όπως προκύπτει και από τις αντίστοιχες πιστοποιήσεις, σεβόμενος τον ασθενή και σύμφωνα με τους κανόνες της επιχειρηματικής δεοντολογίας και ηθικής.
2. Τα δύο συμβαλλόμενα μέρη αποδέχονται ότι βασική προϋπόθεση της καλής εκτέλεσης της σύμβασης είναι η διασφάλιση ότι ο Προμηθευτής παρέχει στους δικαιούχους του Ε.Ο.Π.Υ.Υ. Σκευάσματα τα οποία αφενός πληρούν τις προϋποθέσεις της κείμενης νομοθεσίας και αφετέρου τους κανόνες ποιότητας που ορίζονται με αποφάσεις του Δ.Σ. του Οργανισμού. Ρητά συμφωνείται ότι ο Προμηθευτής αποδέχεται τους κανόνες ποιότητας τους οποίους θέτει ο Ε.Ο.Π.Υ.Υ., και οι οποίοι ενδέχεται να τροποποιηθούν μονομερώς σύμφωνα με την πολιτική του, και δέχεται να συμμορφώνεται προς αυτούς σε κάθε μεταβολή τους. Ο Προμηθευτής εφόσον διαθέτει πιστοποιητικά ποιότητας από διαπιστευμένο φορέα, υποχρεούται να τα καταθέσει στον Ε.Ο.Π.Υ.Υ. κατά την ημερομηνία υπογραφής της παρούσας σύμβασης.
3. Ο ΕΟΠΥΥ λαμβάνει μέριμνα για τη διασφάλιση της ιχνηλασιμότητας των Σκευασμάτων, ώστε να μεγιστοποιηθεί η ασφάλεια για τον Δικαιούχο.
4. Μέχρι την πλήρη εφαρμογή του προβλεπόμενου συστήματος (UDI), θα χορηγούνται από τον ΕΟΠΥΥ barcodes, με ηλεκτρονικό αρχείο, στον Εισαγωγέα/Κατασκευαστή για τα προϊόντα του (άυλη ταινία γνησιότητας), τα οποία και θα ακυρώνονται κατά τη διαδικασία εκτέλεσης της γνωμάτευσης. Ο αριθμός barcode είναι μοναδικός ανά συσκευασία (ή τεμάχιο) των προϊόντων που διακινεί, προς τους δικαιούχους του ΕΟΠΥΥ. Ο Εισαγωγέας/Κατασκευαστής, είναι υποχρεωμένος με τη δήλωση των προϊόντων του στην ηλεκτρονική πλατφόρμα, να δηλώνει τον διαθέσιμο αριθμό των προϊόντων ώστε να λάβει τους αντίστοιχους μοναδικούς αριθμούς barcode καθώς και να επισυνάπτει όσα έγγραφα ζητούνται από την ηλεκτρονική πλατφόρμα (πχ τιμολόγιο εισαγωγής, δελτίο εισαγωγής, έγγραφο απογραφής αποθήκης κλπ). Ο Εισαγωγέας/Κατασκευαστής θα πρέπει να ενημερώνει τον ΕΟΠΥΥ για τους αριθμού των barcodes που έχουν διατεθεί στα νοσοκομεία (δημόσια και ιδιωτικά) τα οποία και δεν θα είναι εφικτό να χρεωθούν στην ηλεκτρονική εκτέλεση σε Δικαιούχους.
5. Ο Προμηθευτής οφείλει να ενημερώνει διεξοδικά και να εκπαιδεύει τους Δικαιούχους, τους οικείους τους, για την ορθή χρήση των προϊόντων, με γνώμονα την ασφάλεια αλλά και την αποδοτικότητα των υλικών προς όφελος των Δικαιούχων.

*7.3 Διασύνδεση Προμηθευτή*

1. Ο Προμηθευτής εγγράφεται ως χρήστης του e-Dapy (Παροχής Υλικών), εντός 10 ημερών από την υπογραφή της παρούσας σύμβασης. Ειδικότερα, μέσα στην παραπάνω προθεσμία οφείλει να διαθέτει την απαραίτητη υποδομή για την εγγραφή, ταυτοποίηση και σύνδεση με το e-dapy, καθώς και για την επεξεργασία, καταχώρηση και εκτύπωση των ηλεκτρονικών εκτελέσεων, με την έναρξη λειτουργίας του συστήματος.
2. Ο Προμηθευτής εκτελεί τις γνωματεύσεις (ή τα παραπεμπτικά) που καταχωρούν ηλεκτρονικά (ή έχουν εκδώσει χειρόγραφα λόγω τεχνικού προβλήματος) οι γιατροί που είναι αρμόδιοι για την παροχή των ανωτέρω προϊόντων στους δικαιούχους του ΕΟΠΥΥ, σύμφωνα με τις διατάξεις του ΕΚΠΥ.

*7.4 Ποινικές Ρήτρες - Καταγγελία σύμβασης*

1. Όλοι οι όροι της παρούσης συμφωνούνται ως ουσιώδεις.
2. Ο Ε.Ο.Π.Υ.Υ. δικαιούται να καταγγείλει οποτεδήποτε αζημίως την παρούσα, εφόσον διαπιστώσει παράβαση οποιουδήποτε όρου της σύμβασης. Η ισχύς της καταγγελίας επέρχεται από τη δέκατη εργάσιμη ημέρα από την ημερομηνία της εγγράφου γνωστοποίησης της καταγγελίας από τον Ε.Ο.Π.Υ.Υ. προς τον Προμηθευτή.
3. Ο Προμηθευτής δικαιούται να καταγγείλει αζημίως την παρούσα σύμβαση συνολικά για αποδεδειγμένη παράβαση των όρων αυτής από τον Ε.Ο.Π.Υ.Υ. και μετά από υποβολή αιτιολογημένων εξηγήσεων για τους λόγους καταγγελίας προς τον Ε.Ο.Π.Υ.Υ. Η ισχύς της καταγγελίας επέρχεται από τη δέκατη εργάσιμη ημέρα από την ημερομηνία της εγγράφου γνωστοποίησης της καταγγελίας από τον Προμηθευτή προς τον Ε.Ο.Π.Υ.Υ.
4. Η παρούσα λύεται αυτοδικαίως σε περίπτωση που το Νομικό πρόσωπο του Προμηθευτή κηρυχθεί με τελεσίδικη απόφαση σε πτώχευση ή αυτό τεθεί σε καθεστώς εκκαθάρισης.
5. Αμφότερα τα μέλη μπορούν να καταγγείλουν την παρούσα οποτεδήποτε, για σπουδαίο λόγο.
6. Σε περίπτωση υπαίτιας παράβασης των όρων της σύμβασης από τον Προμηθευτή, η οποία έχει πιστοποιηθεί από τις αρμόδιες ελεγκτικές υπηρεσίες του Ε.Ο.Π.Υ.Υ., ο Οργανισμός δύναται να επιβάλει επιπλέον ποινική ρήτρα στον Προμηθευτή για ποσό έως με το 25% των οφειλόμενων από τον Ε.Ο.Π.Υ.Υ. για προϊόντα που αποδόθηκαν σε δικαιούχους του Οργανισμού, τον τελευταίο ημερολογιακό μήνα προ της ημερομηνίας έναρξης της διαπιστωθείσας παράβασης.
7. Αμφότερα τα μέλη αποδέχονται ρητά ότι αυτή η ποινική ρήτρα είναι εύλογη και δίκαιη και ο Ε.Ο.Π.Υ.Υ. δικαιούται να παρακρατεί το ποσόν της ποινικής ρήτρας από το ποσό που οφείλει στον Προμηθευτή.
8. Οι παραπάνω κυρώσεις είναι ανεξάρτητες από τυχόν άλλες κυρώσεις που προβλέπουν οι εκάστοτε ισχύουσες διατάξεις και ο Ε.Κ.Π.Υ., για τις ίδιες παραβάσεις (ποινικές, πειθαρχικές, αστικές), όπως περιγράφονται, καθορίζονται και κατακυρώνονται μετά από τις προβλεπόμενες από το Νόμο σχετικές διαδικασίες.
9. Η με οποιονδήποτε τρόπο διαπίστωση της μη συμμόρφωσης στους Όρους της Σύμβασης, αποτελεί ουσιώδη λόγο άμεσης και αζήμιας για τον ΕΟΠΥΥ καταγγελίας της Σύμβασης και αναζήτησης τυχόν αστικών και ποινικών ευθυνών.
10. Σε περίπτωση που ασφαλισμένος κινηθεί νομικά εναντίον του Ε.Ο.Π.Υ.Υ. για προσβολή έννομων αγαθών του από μέρους του Προμηθευτή, ο Ε.Ο.Π.Υ.Υ., διατηρεί το δικαίωμα να στραφεί αναγωγικά κατά του Προμηθευτή. Μαζί με τις όποιες αξιώσεις του ασφαλισμένου, ο Ε.Ο.Π.Υ.Υ. επιφυλάσσεται παντός νομίμου δικαιώματός του.
11. Για την επίλυση κάθε διένεξης ή διαφοράς σχετικής με την παρούσα σύμβαση αρμόδια ορίζονται τα Δικαστήρια Αθηνών.

*7.5 Τελικοί Όροι*

Η παρούσα κατισχύει κάθε προηγούμενης συμφωνίας μεταξύ των συμβαλλομένων, προφορικής ή γραπτής. Για κάθε θέμα που δεν ρυθμίζεται με την παρούσα σύμβαση εφαρμόζονται οι διατάξεις του Ενιαίου Κανονισμού Παροχών Υγείας του Ε.Ο.Π.Υ.Υ. όπως ισχύει κάθε φορά, οι αποφάσεις ΔΣ του Ε.Ο.Π.Υ.Υ., οι εγκύκλιοι και οι οδηγίες των αρμόδιων διευθύνσεων του Ε.Ο.Π.Υ.Υ. και η εν γένει νομοθεσία.

Για την κύρωση των παραπάνω οι συμβαλλόμενοι υπέγραψαν την παρούσα σύμβαση σε τρία (3) όμοια πρωτότυπα, με ημερομηνία και τόπο τα αναφερόμενα στην αρχή της παρούσας και πήραν ο β’ συμβαλλόμενος ένα όμοιο πρωτότυπο υπογεγραμμένο και δύο ο Ε.Ο.Π.Υ.Υ. .

ΟΙ ΣΥΜΒΑΛΛΟΜΕΝΟΙ

|  |  |
| --- | --- |
| **Για τον Ε.Ο.Π.Υ.Υ.**  **Η Προϊσταμένη**  **Διεύθυνσης Συμβάσεων** | **Για τον β’ συμβαλλόμενο** |
| **Αντωνία Γιαννακού** | **Ο Νόμιμος Εκπρόσωπος** |

|  |
| --- |
| *Θέση Θεώρησης Γνήσιου Υπογραφής* |

**ΠΑΡΑΡΤΗΜΑ Ι**

*Σχέδιο Ειδικού Εντύπου που συνοδεύει την εκτέλεση της γνωμάτευσης όταν γίνεται παραλαβή των προϊόντων από συγγενικό ή άλλο πρόσωπο για λογαριασμό του δικαιούχου σε περίπτωση αδυναμίας παραλαβής λόγω οποιασδήποτε αιτίας.*

***Έντυπο Στοιχείων***

***για την παραλαβή***

*Υγειονομικού Υλικού, Ιατροτεχνολογικών Προϊόντων ή Σκευασμάτων Ειδικής Διατροφής*

**Σήμερα, .... /.... /2017, ο κάτωθι υπογεγραμμένος:**

|  |  |
| --- | --- |
| Όνομα:\* |  |
| Επώνυμο:\* |  |
| Αρ. Ταυτότητας:\* |  |
| ΑΜΚΑ:\* |  |
| Διεύθυνση Κατοικίας: |  |
| Κινητό:\* |  |
| e-mail: |  |

**Δηλώνω υπεύθυνα**, για λογαριασμό του **Δικαιούχου** με στοιχεία:

|  |  |
| --- | --- |
| Όνομα:\* |  |
| Επώνυμο:\* |  |
| ΑΜΚΑ:\* |  |  |
| Διεύθυνση Κατοικίας:\* |  |
| Τηλ. Σταθερό ή Κινητό:\* |  |
| Αρ. Γνωμάτευσης:\* |  |
| Αρ. Εκτέλεσης:\* |  |

*\*υποχρεωτικά πεδία*

**ότι παρέλαβα τα προϊόντα** όπως αυτά αναφέρονται στην ανωτέρω εκτέλεση της γνωμάτευσης και είναι συσκευασμένα σε άριστη κατάσταση, προς χρήση.

Ο Δικαιούχος, την συγκεκριμένη χρονική στιγμή δεν ήταν σε θέση να παραλάβει τα Προϊόντα, λόγω:

..................................................................................................................................................................

*(συμπληρώστε το λόγο/αιτία που καθιστά τον Δικαιούχο μη εβρισκόμενο σε θέση παραλαβής των προϊόντων)*

**Η παρούσα υπέχει θέση υπεύθυνης δήλωσης του Ν. 1599/1986.**

Ο/Η Παραλαβών